 ብዘሐዝን ኩነታት ግን ስድራ ሒና ጓል ምውላዶም ዘሐጎሶም ንሰናይ ነገር ኣይኮነን እቶም ስድራ ኣብ ሕምብርቲ ሃገረ ህንዲ ዝርከቡ ባቻራ ማሕበረሰብ ኣባላት እዮም ጓሎም ጓል 10ን 12ን ዕድመ ምስኮነት ናብ ስራሕቲ ኣመንዝራ መሪቖም የፋኑዉዋ ንሳ ምስ እትኣርግ እታ ቀጺላ ዘላ ጓሎም ብተመሳሳሊ የዋፍሩዋ እዚ ንነዊሕ ዘመናት ክትግበር ዝጸንሐ ልምዲ ኣብቲ ማሕበረሰብ ቅቡል ባህሊ ኮይኑ እዩ ጸኒሑ ደቂ ተባዕትዮ እተን ኣዋልድ ብኸምዚ ነብሰን ሸይጠን ዘምጸአኦ ኣታዊ ኣብ ገዛ ኾይኖም ክቕለቡ ይውዕሉ ሓደ ሓደ ግዘ እቲ ኣቦ ወይከኣ በጽሒ ሓዋ ወዲ መማጽእን መወዓዓልን ኮይኑ ይሰርሕ ኣብቲ ማሕበረሰብ መርዓ ዝካይድሉ ኩነታት እውን እንተኾነ ዝተፈለየ እዩ እንዳ ጓል ንመርዓት ጓሎም ሰፍ ዘይብል ክፍሊት እዮም ዝሓቱ . 